b'\n_START_ARTICLE_\nISO 14001\n_START_PARAGRAPH_\nISO 14001 je mednarodni standard za sisteme ravnanja z okoljem, ki zajema obvladovanje okoljskih vidikov proizvodne ali storitvene dejavnosti. _NEWLINE_Standard ISO 14001 je eno od najpomembnej\xc5\xa1ih orodij, ki ga uporabljajo organizacije po celem svetu, da bi odgovorile na izzive, ki jih njihove dejavnosti predstavljajo za okolje. Cilj standarda je ohranjanje okolja in primernih \xc5\xbeivljenjskih pogojev za nadaljnje generacije. Obsega izpolnjevanje zakonskih zahtev, u\xc4\x8dinkovito izkori\xc5\xa1\xc4\x8danje virov, ter prepre\xc4\x8devanje onesna\xc5\xbeevanja okolja.\n_START_SECTION_\nFaze Demingovega kroga\n_START_PARAGRAPH_\nVodenje sistema deluje po principu Demingovega kroga, ki vsebuje naslednje faze: planiranje, izvedba, preverjanje in ukrepanje.\n_START_SECTION_\nCertificiranje\n_START_PARAGRAPH_\nKo je organizacija v celoti razvije sistem ravnanja z okoljem, skladen s standardom ISO 14001, se lahko odlo\xc4\x8di in zaprosi za certificiranje. Certificiranje vklju\xc4\x8duje oceno sistema ravnanja z okoljem organizacije, vklju\xc4\x8dno s celovito presojo na kraju samem. \xc4\x8ce organizacija izpolnjuje pogoje v skladu s standardom ISO 14001, se izda certifikat, ki je veljaven za obdobje treh let. V nekaterih dr\xc5\xbeavah lahko certifikat podeli le akreditirani certifikacijski organ: ANSI-ASQ Nacionalni akreditacijski svet v ZDA,  Akreditacijske slu\xc5\xbebe v Zdru\xc5\xbeenem kraljestvu ali nacionalni akreditacijski svet na Irskem. _NEWLINE_Za preverjanje, ali je organizacija pripravljena za certificiranje ISO 14001, obstaja ISO 14001 samoocenitveni kontrolni list, ki opisuje zahtevane postopke in elemente._NEWLINE_\xc5\xa0tevilo organizacij, ki so pridobile certifikat za vzpostavljen in vzdr\xc5\xbeevan sistem ravnanja z okoljem po standardu ISO 14001, strmo nara\xc5\xa1\xc4\x8da. Konec leta 2005 je bilo v skoraj 138 dr\xc5\xbeavah sveta izdanih ve\xc4\x8d kot 111 tiso\xc4\x8d certifikatov za sisteme ravnanja z okoljem in konec 2010 \xc5\xbee ve\xc4\x8d kot 250 tiso\xc4\x8d certifikatov.\n_START_SECTION_\nKoristi\n_START_PARAGRAPH_\nISO 14001 je bil prvotno razvit, da bi pomagal organizacijam zmanj\xc5\xa1ati negativen vpliv na okolje. Poleg zmajn\xc5\xa1evanja negativnega vpliva na okolje dosegajo take organizacije tudi veliko gospodarskih koristi, vklju\xc4\x8dno z ve\xc4\x8djo skladnostjo z zakonodajo in regulativnimi zahtevami (Sheldon 1997). Z zmanj\xc5\xa1evanjem tveganja zaradi kr\xc5\xa1itev zakonodaje in regulativ se izbolj\xc5\xa1uje organizacijska u\xc4\x8dinkovitost (Delmas 2001), kar posledi\xc4\x8dno vodi k zmanj\xc5\xa1evanju koli\xc4\x8dine odpadkov in tudi virov, s tem pa se zmanj\xc5\xa1ajo operativni stro\xc5\xa1ki organizacije (ISO 14001.com.au 2010). Drugotna korist implementacije mednarodno priznanega standarda je zmanj\xc5\xa1evanje stro\xc5\xa1kov, ki nastanejo pri multinacionalkah, saj odpade potreba po vsakokratni registraciji ali certificiranju (Hutchens 2010)._NEWLINE_Okolje je postalo vsesplo\xc5\xa1na skrb \xc4\x8dlove\xc5\xa1tva. Tako tudi \xc5\xbee zelo majhni otroci spoznavajo osnove in se skozi igro vklju\xc4\x8dujejo v programe za varovanje okolja. En tak program je na primer "Program ISO 14000 za otroke" (The Kids\' ISO 14000 Programme).'